ლონდონის სამეფო კოლეჯი

ლონდონის სამეფო კოლეჯი (, არაფორმალურად ქინგსი და კინგსი, ან ) — საჯარო კვლევითი უნივერსიტეტი ლონდონში. კინგსი სამეფო ქარტიით მეფე ჯორჯ -ისა და ველინგტონის ჰერცოგის მფარველობით 1829 წელს დაარსდა. 1836 წელს კინგსი ლონდონის უნივერსიტეტის ორი დამფუძნებელი კოლეჯიდან ერთ-ერთი გახდა. ლონდონის სამეფო კოლეჯი ინგლისში ერთ-ერთი უძველესი საუნივერსიტეტო დონის დაწესებულებაა. საუკუნის მიწურულს კინგსი მნიშვნელოვნად გაიზარდა შერწყმათა სერიის შედეგად, მათ შორის მას მიუერთდა დედოფალ ელისაბედის კოლეჯი, ჩელსის მეცნიერებისა და ტექნოლოგიების კოლეჯი (1985), ფსიქიატრიის ინსტიტუტი (1997), გაისის და წმინდა თომას საავადმყოფოების გაერთიანებული სამედიცინო და სტომატოლოგიური სკოლები და ფლორენს ნაითინგეილის ექთნებისა და მეანობის სკოლა (1998 წელს).

კინგსის საქმიანობა კონცენტრირებულია ხუთ მთავარ კამპუსში: ლონდონის ცენტრში მდებარე ისტორიული სტრენდის კამპუსი, ახლომდებარე სამი სხვა ტემზისპირა კამპუსი (გაისი, სენტ-თომასი და ვოტერლოო) და სამხრეთ ლონდონში, დენმარკ ჰილში მდებარე კამპუსი. უნივერსიტეტს აქვს ასევე შენობები შრივენჰემში, ოქსფორდშირში, პროფესიული სამხედრო განათლებისთვის და ნიუკუეისა და კორნუოლში, სადაც მდებარეობს კინგსის საინფორმაციო ცენტრი. აკადემიური საქმიანობა ორგანიზებულია 9 ფაკულტეტად, რომლებიც დაყოფილია მრავალ დეპარტამენტად, ცენტრად და კვლევით ინსტიტუტად. 2023-2024 წლებში კინგსის მთლიანი შემოსავალი 1.271 მილიარდი ფუნტი იყო. აქედან 256.9 მილიონი კვლევითი გრანტებიდან და კონტრაქტებიდან იყო. კინგსს ბრიტანეთის უნივერსიტეტებს შორის სიდიდით მეოთხე უდიდესი ფონდი გააჩნია და არის დიდ ბრიტანეთში მეექვსე უდიდესი უნივერსიტეტია სტუდენტების საერთო რაოდენობის მიხედვით. ყოველწლიურად უნივერსიტეტი 68 000-ზე მეტ საბაკალავრო განაცხადს იღებს.

კინგსი არის სხვადასხვა აკადემიური ორგანიზაციის წევრი, მათ შორის თანამეგობრობის უნივერსიტეტების ასოციაციის, ევროპის უნივერსიტეტების ასოციაციისა და რასელის ჯგუფის. კინგსის უნივერსიტეტის ბაზაზე მოქმედებს ბრიტანეთის სამედიცინო კვლევების საბჭოს ნეიროგანვითარების დარღვევების ცენტრი. უნივერსიტეტი არის რის ' -ის აკადემიური ჯანდაცვის მეცნიერებათა ცენტრის, ფრენსის კრიკის ინსტიტუტისა და -ის დამფუძნებელი წევრი. საერთო ჩარიცხვის მიხედვით, კინგსი არის სამაგისტრო და სადოოქტორო სამედიცინო სწავლებისა და ბიოსამედიცინო კვლევების უდიდესი ევროპული ცენტრი, რომლის ნაწილია მსოფლიოში პირველი საექთნო სკოლა, ფლორენს ნაითინგეილის საექთნო და მეანობის ფაკულტეტი.

კინგსი არის ბრიტანული უნივერსიტეტების „ოქროს სამკუთხედის“ - ოქსფორდი, კემბრიჯი და ლონდონი - ნაწილი. კინგსი დაარსების დღიდან სარგებლობდა სამეფო მფარველობით; მეფე ჩარლზ -მ კვლავ დაადასტურა მფარველობა 2024 წლის მაისში.

ლონდონის სამეფო კოლეჯის კურსდამთავრებულებსა და თანამშრომლებს შორის არის 14 ნობელის პრემიის ლაურეატი, რომლებსაც მიუძღვით წვლილი დნმ-ის სტრუქტურის, ჰეპატიტის, ჰეპატიტის გენომისა და ჰიგსის ბოზონის აღმოჩენაში; ინ ვიტრო განაყოფიერების, ღეროვანი უჯრედების / ძუძუმწოვრების კლონირებასა და თანამედროვე ჰოსპისის მოძრაობის დაარსებაში; რადარის, რადიოს, ტელევიზიისა და მობილური ტელეფონების განვითარების მიმართულებით მოღვაწე წამყვანი მკვლევარები. კურსდამთავრებულებს შორის ასევე არიან სახელმწიფოების, მთავრობებისა და საერთაშორისო ორგანიზაციების ხელმძღვანელები; თემთა პალატის მოქმედი 19 წევრი, თემთა პალატის ორი სპიკერი და ლორდთა პალატის მოქმედი 13 წევრი; სამი ოსკარის, სამი გრემის, ერთი ემის, ერთი ოქროს გლობუსის და ერთი ბუკერის პრემიის მფლობელები.